கேள்வி: வடக்குப்பட்டு தொல்லியல் களம் பற்றி தகவல் சொல்.
பதில்: வடக்குப்பட்டு தொல்லியல் களம் என்பது, நுண்கற்காலத்திற்கும் (Microlithic Age) வரலாற்றுக் காலத்திற்கும் (Historic Age) இடைப்பட்ட தொல்லியல் பண்பாட்டுச் சின்னங்களை உள்ளடக்கியுள்ள ஒரு சிறப்புமிக்க தொல்லியல் களமாகும். இந்தத் தொல்லியல் களம் தமிழ்நாடு காஞ்சிபுரம் மாவட்டம், திருப்பெரும்புதூர் வட்டம், வடக்குப்பட்டு ஊராட்சி, ஓரகடத்தை அடுத்து, வடக்குப்பட்டு கிராமத்தின் துரும்பன்மேடு பகுதியில் அமைந்துள்ளது. இக்களத்தில் இந்தியத் தொல்லியல் அளவீட்டுத் துறையினர் கடந்த 2022 ஆம் ஆண்டு ஜுலை 03 ஆம் தேதி முதல் சென்னை மண்டல கண்காணிப்பாளர், காளிமுத்து தலைமையிலான குழுவினர் அகழ்வாய்வு பணிகளை மேற்கொண்டு வருகின்றனர். இங்கு மேற்கொண்ட அகழாய்வுகளில் இடைக்கற்காலம், வரலாற்றுத தொடக்க காலம், வரலாற்று காலத்தைச் சேர்ந்த தொல்லியல் சான்றுகள் கண்டறியப்பட்டுள்ளன.[https://www.puthiyathalaimurai.com/newsview/147801/Excavation-vadakkupattu--Discovery-of-gold-used-4000-years-ago வடக்குப்பட்டு ஊராட்சியில் நடைபெற்று வரும் தொல்லியல் துறை அகழாய்வில் பழங்காலத்தில் பயன்படுத்தப்பட்ட தங்கம் கிடைத்துள்ளது] Puthiya Thalaimurai 23,Sep 2022[https://www.dinamani.com/all-editions/edition-chennai/kanchipuram/2022/sep/24/archeology-department-excavation-in-north-pattali-4000-year-old-gold-jewelery-unearthed-3921287.html வடக்குப்பட்டில் தொல்லியல் துறை அகழாய்வு: 4,000 ஆண்டுகளுக்கு முற்பட்ட தங்க அணிகலன்கள் கண்டெடுப்பு] எல்.அய்யப்பன் தினமணி செப்டம்பர் 24, 2022 முதற்கட்ட அகழாய்வில் தொல்லியல் துறையினரே எதிர்பாராத வண்ணம் பல முக்கியத்துவம் கொண்ட தொல்பொருட்கள் கண்டறியப்பட்டன. எனவே முதற்கட்ட ஆய்வினைத் தொடர்ந்து இந்தக் களத்தில் விரிவான இரண்டாம் கட்ட அகழாய்வினை நடத்துவதற்கு இந்திய தொல்லியல் அளவீட்டுத்துறை திட்டமிட்டுள்ளது.
கேள்வி: வடக்குப்பட்டு தொல்லியல் களம் - வடக்குப்பட்டு 2022 அகழாய்வு பற்றி விளக்கவும்.
பதில்: காஞ்சிபுரம் மாவட்ட நிர்வாகம் 100 அடி நீளமும் 100 அடி அகலமும் கொண்ட நிலத்தை ஒதுக்கி அகழாய்விற்கு அனுமதி அளித்துள்ளது. சென்னை மாவட்ட தொல்லியல் துறையின் கண்காணிப்பாளர் காளிமுத்து தலைமையில் அமைக்கப்பட்ட 20 உறுப்பினர்கள் அடங்கிய அகழாய்வுக்குழுவினர் கடந்த 2022 ஆம் ஆண்டு ஜுலை 03 ஆம் தேதி தொடங்கி முதற்கட்ட அகழாய்வை மேற்கொண்டனர். இந்த அகழாய்வு செப்டம்பர் மாதம் வரை நீடித்தது. இந்த அகழாய்வில் பல்லவர் காலம் (Pallava Period), சங்க காலம் (Sangam Period), இடைக் கற்காலம் (Mesolithic Period) உள்ளிட்ட மூன்று நாகரிக பண்பாட்டுக் காலத்தைச் (Civilization Period) சேர்ந்த தொல்பொருட்கள் கண்டறியப்பட்டன. பழைய கற்காலத்திற்கும் புதிய கற்காலத்திற்கும் இடைப்பட்ட காலமான இடைக் கற்காலம் 12,000 ஆண்டுகள் தொன்மையானதாகக் கருதப்படுகிறது. வடக்குப்பட்டு அகழாய்வுக் களம் கற்கருவிகள் உற்பத்தி செய்யும் தொழிற்சாலை செயல்பட்டிருக்கலாம் என்று நம்பப்படுகிறது.[https://www.etvbharat.com/english/national/bharat/roman-artifacts-ancient-stone-bells-recovered-in-vadakkupattu-in-tn/na20220926220652078078363 ASI team finds roman artifacts, ancient stone bells in Vadakkupattu in TN] ETVBharat September 26, 2022 இந்தத் தொல்லியல் களத்தில் மேற்கொண்ட அகழாய்வில்:- * சுமார் நாலாயிரம் ஆண்டுகளுக்கு முற்பட்டதாக கருதப்படும் கட்டடஅமைப்புகள் கண்டெடுக்கப்பட்டுள்ளன. இது பல்லவர் காலத்து செங்கல் கட்டமைப்பு என்று கருதப்படுகிறது. * இங்கு நடைபெற்ற அகழாய்வில் சங்க காலத்தை (கிட்டத்தட்ட 2,000 ஆண்டுகள் தொன்மையான) சேர்ந்த கருப்பு மற்றும் சிவப்பு பானை ஓடுகளும், வண்ணம் பூசப்பட்ட பானை ஓடுகளும், குறியீடுகள் பொறிக்கப்பட்ட பானை ஓடுகளும், ரோமானிய பானை ஓடுகள் வகையைச் சேர்ந்த ரௌலட்டட் பானை ஓடுகளும், ரோமானிய ஆம்போரா மதுக்குடுவை ஓடுகளும் சுடுமண் பொம்மைகள், சுடுமண் முத்திரைகள், சுடுமண்ணால் செய்யப்பட்ட காதணிகள், வட்ட சில்லுகள், தக்களி உள்ளிட்ட பல்வேறு கருவிகளும் கண்டறியப்பட்டுள்ளன. மேலே குறிப்பிட்ட பானை ஓடுகளை கி.மு. 300 ஆம் ஆண்டு முதல் கி.மு. 800 வரை வாழ்ந்த மக்களின் பயன்பாட்டில் இருந்ததாக தொல்லியல் ஆய்வாளர்கள் கருதுகின்றனர். சுடுமண் பொம்மைகள் மற்றும் கருவிகளும் சங்ககலத்தைச் சேர்ந்தனவாகும். * கண்ணாடி அணிகலன்கள், மணிகள், வளையல் துண்டுகள், இரும்பு ஆயுதங்கள், கருவிகள் ஆகியன இங்கு கிடைத்துள்ளன. * சுமார் 12,000 ஆண்டுகள் தொன்மையானதாகவும் இடைகற்காலத்தைச் சேர்ந்தது என்று கருதப்படும் கற்கருவிகளான கைக்கோடரிகள், சுரண்டி, கிழிக்கும் கத்தி, வெட்டுக்கத்தி, ஆகியன இங்கு அகழப்பட்ட தொல்லியல் குழியில் 75 செ.மீ. ஆழத்தில் கண்டறியப்பட்டுள்ளன. இடைக்கற்காலத்தைச் சேர்ந்த கற்கருவிகள் அதிகபட்சம் ஐந்து செ.மீ. அளவில் மிகச்சிறிய கற்களைப் பயன்படுத்தி செய்யப்பட்டன. சிக்கிமுக்கிக்கல்லாலும் (Pebble stone), அகேட் (Agate) செர்ட் (Chert), ஜாஸ்பர் (Jasper) போன்ற இரத்தினக் கற்களாலும் இக்கருவிகள் தயாரிக்கப்பட்டன. இதன் காரணமாகவே இவற்றை நுண்கற்கருவிகள் (Microlith) என்று வகைப்படுத்தினர். இடைக்கற்கால மனிதர்கள் நாய், மான், பன்றி, தீக்கோழி, எலி போன்ற சிறிய விலங்குகளை வேட்டையாடினர். ஒருங்கிணைந்த செங்கல்பட்டு மாவட்டத்தில் இடைக்கற்காலக் கருவிகள் மிகுதியாகக் கண்டறியப்பட்டுள்ளன.[http://www.tamilvu.org/ta/courses-degree-a031-a0311-html-a0311334-6850 TUV Courses வரலாற்றிற்கு முந்தைய தமிழகம்] சங்ககாலம் அ.ஜேம்ஸ் தமிழ் இணையக் கல்விக்கழகம் * சுமார் 1.5 கிராம் எடை கொண்ட இரண்டு தங்க அணிகலன்களும் கிடைத்துள்ளன.